EkBass/fiwiki-20250220-pages-articles huggingface dataset:
Habib (televisiosarja)

Habib on ruotsalainen kahdeksanosainen nuortensarja, joka kertoo 11-vuotiaasta syyrialaisesta Habibista, joka elää tukholmalaisessa lähinnä maahanmuuttajien asuttamassa lähiössä Albyssä. Habib sotkeutuu joka jaksossa erilaisiin, todella tyypillisiin varhaisteinin ongelmiin, joita ovat mm. juuri ennen koulubileisiin menoa huomattu finni, kymmenestä metristä hyppääminen osoitukseksi rohkeudesta ja ihastuksen kääntyminen vastaan vääriin käsiin joutuneen rakkauskirjeen takia. ==Muut henkilöt== Alex on Habibin paras ystävä. Hänellä pitkät ruskeat hiukset, ja hän on pitkä ja hoikka. Alex tunnetaan pelottelustaan, keppostelustaan ja vahingoniloisesta huumorintajustaan. Alex tuntuu ensimmäisissä jaksoissa olevan ihastunut Emineen, mutta kertoo Habibille, että yrittää vältellä Emineä koko lopun ala- asteen ajan. Alex on kansalaisuudeltaan chileläinen. Emine on häijy muodin perässä juokseva aina täydellisyyteen pyrkivä tyttö ja luokan "leija". Hän on opettajan lellikki. Hän tekee mitä vain, ettei Paris rakastuisi Habibiin, vaikka itse haikaileekin jatkuvasti Alexin perään. Emine on turkkilainen. Paris on Habibin ihastuksen kohde. Hän on Eminen hyvä ystävä ja Habibin rinnakaisella luokalla. Paris on kotoisin Algeriasta. Dani on bulgarialaisen makeiskauppiaan poika, jolla on aina taskut täynnä lakritsia ja purukumia. Vaikka Dani on hieman ylpistynyt, hän on kuitenkin avoin ja rento. Hänellä on Jessica-niminen sisko, josta Habib tekee haastattelun todistaakseen hyppynsä sillalta. Winston on swazimaalaisen kaivosmiesisän ja yhdysvaltalaisen kosmetologin poika. Hän pienikokoinen ja hiljainen, mutta todella fiksu. Vaikka hän on pelkuri ja melko herkkä, silti hän on tyttöjen suosikki. Habib tapaa Winstonin jaksossa 3 Luokkajuhlahuolia. Tony on Habibin lukion toista luokkaa käyvä isoveli. Tony on vuosikurssinsa paras oppilas ja todellinen nörtti, joka kuitenkin pysyy suosittuna ja rentona. Hänellä on usein kärhämää Habibin kanssa, koska hänellä on koko asunnon ainoa tietokone ja Habibilla on taipumusta käyttää sitä salaa. Lucia on Habibin 9-vuotias sisko. Lucialle erityisen tärkeää on aina esimerkiksi kotona syötävän ruoan teema. Jonain päivänä sen täytyy olla kolmionmuotoista, joskus taas kokonaan vihreää. Lucia on puhelias, ja hänelle syntyy joka aiheesta valtavasti kysymyksiä. Leona on luokan ainoita kokonaan ruotsalaisia oppilaita. Leonalla on vaaleat ja tasaisen pitkät hiukset, ja hän on luokan pisin. Hänen koulumenestyksensä ei ole parasta luokkaa. Leona seurustelee Danin kanssa. Ninos kuuluu rinnakaisluokan oppilaisiin ja on Habibin kilpakosija. Ninoksella on lyhyet ja ohuet hiukset. Hänellä on toisessa korvassa korvakoru. Hän seurustelee virallisesti Parisin kanssa kunnes jättää hänet, kun Ninos nähdään luokkaretkellä vieraan tytön kanssa vuoristoradassa. Luokka:Nuortensarjat Luokka:Ruotsalaiset draamasarjat
Malurit (suku)

Malurit (Malurus) on malurien heimoon (Maluridae) kuuluva varpuslintusuku, johon BirdLifen mukaan kuuluu 11 lajia: *Australiansinimaluri (Malurus splendens) *Mustakurkkumaluri (Malurus lamberti) *Mustamaluri (Malurus alboscapulatus) *Papuansinimaluri (Malurus cyanocephalus) *Punaselkämaluri (Malurus melanocephalus) *Purppurakruunumaluri (Malurus coronatus) *Sademetsämaluri (Malurus amabilis) *Sinikurkkumaluri (Malurus cyaneus) *Siniliuskemaluri (Malurus pulcherrimus) *Vaaleapäämaluri (Malurus elegans) *Valkosiipimaluri (Malurus leucopterus) ==Lähteet== == Aiheesta muualla == *ITIS: Malurus Luokka:Malurit
Joël Abati

Joël Abati (s. 25. huhtikuuta 1970 Fort-de-France) on ranskalainen käsipalloilija ja olympiavoittaja. Hän edustaa ranskalaista Montpellier HB:ta, jota ennen hän on pelannut muun muassa SC Madgburgissa. Maajoukkueessa Abati on ollut voittamassa kultaa Pekingin olympialaisista. Lisäksi hän oli mukana MM-kisojen kultaa voittaneessa joukkueessa Ranskan kotikisoissa 2001. Abati on ollut voittamassa myös kahta pronssimitalia MM-kisoista sekä yhtä kultaista ja yhtä pronssista EM-kisoista. Abati on voittanut seuratasolla kolme kertaa Euroopan cupin SC Magdeburgin riveissä. Samassa joukkueessa hän voitti myös Mestarien liigan vuonna 2002. == Lähteet == Luokka:Ranskalaiset käsipalloilijat Luokka:Ranskalaiset olympiavoittajat Luokka:Vuonna 1970 syntyneet Luokka:Elävät henkilöt
William Thomas Blanford

William Thomas Blanford (7. lokakuuta 1832 Lontoo – 23. kesäkuuta 1905 Lontoo) oli englantilainen geologi ja luonnontieteilijä. Blanford kävi yksityiskouluja Brightonissa ja Pariisissa. Hän asui kaksi vuotta Civitavecchiassa perehtyen kaupankäyntiin. Palattuaan Englantiin 1851 häntä kannustettiin aloittamaan opiskelu vastaperustetussa Royal School of Mines, nykyisin osa Imperial College London'ia, jossa hänen nuorempi veljensä Henry F. Blanford (1834–1893), myöhemmin Intian Ilmatieteen laitoksen johtaja, oli jo aloittanut opinnot. William Blanford opiskeli De la Bechen, Lyon Playfairin, Edward Forbesin, Ramsayn ja Warington Smythin oppilaana. Tämän jälkeen hän vietti kaksi vuotta Freibergin kaivoskoulussa, ja vuoden 1854 lopulla sekä hän että hänen veljensä saivat virat Intian Geologisesta tutkimuslaitoksesta. Tässä laitoksessa Blanford palveli 27 vuotta, jääden eläkkeelle 1882. Eläkepäivinään hän toimitti Fauna of British India sarjaa. Blanford työskenteli Intian eri osissa, muun muassa Raniganjin hiilialueella, Bombayssa ja Talcherin hiilialueella. Geologian lisäksi hän oli kiinnostunut myös eläimistä, eritoten maalla elävistä nilviäisistä ja selkärankaisista. 1866 hän osallistui Etiopian-retkelle, seuraten armeijan mukana Magdalaan ja takaisin. Vuosina 1871–1872 hän toimi Persian Boundary Commissionin jäsenenä. Basran matkan jälkeen Blanford matkusti Gwadariin, josta hän matkusti Šīrāziin Oliver St Johnin seurueen mukana. Täältä hän kulki yksinään Esfahanin kautta Teheraniin, jossa hän liittyi Sir Richard Pollockin seuraan. Hän kävi Elbrusilla ja palasi Englantiin Kaspianmeren, Astrahanin, Moskovan, Pietarin ja Berliinin kautta. Matkallaan hän oppi paljon alueen luonnonhistoriasta ja laati havainnoistaan eläintieteellisen raportin. Bolognan Geologisessa kongressissa Blanford edusti Intian hallitusta. Vuonna 1883 hän avioitui Ida Gertrude Bellhousen kanssa ja asettui Bedford Gardensin Campden Hilliin. Monista palveluksistaan geologialle Lontoon geologinen seura (Geological Society of London) palkitsi Blanfordin Wollaston mitalilla vuonna 1883. Royal Society palkitsi hänet työstä Brittiläisen Intian eläintieteen ja geologian parissa royal medalilla 1901. Hänet valittiin Geologisen seuran (Geological Society) puheenjohtajaksi 1888. Blanford tutki paljon myös lintuja, ja nimesi muun muassa etiopianhaarapääskyn (Hirundo aethiopica). == Tärkeimmät teokset == * Mollusca: Testacellidae and Zonitidae. Taylor & Francis, Lontoo (1908). * The distribution of vertebrate animals in India, Ceylon, and Burma. Published for the Royal Society by Dulau and Co., Lontoo (1901). * The fauna of British India, including Ceylon and Burma. Mammalia. Taylor and Francis, Lontoo (1888-1891). * Observations on the Geology and Zoology of Abyssinia. Macmillan and Co., Lontoo (1870). * Manual of the Geology of India (yhdessä H. B. Medlicottin kanssa) (1879). * Birds (kolmas osa E. W. Oatesin Fauna of British India sarjassa). Luokka:Brittiläiset eläintieteilijät Luokka:Brittiläiset geologit Luokka:Brittiläiset ornitologit Luokka:Vuonna 1832 syntyneet Luokka:Vuonna 1905 kuolleet
Louis-Auguste Bisson

Louis-Auguste Bisson (21. huhtikuuta 1814 Pariisi – 12. toukokuuta 1876 Pariisi) oli ranskalainen valokuvaaja. Hän perusti valokuvausateljeen vuonna 1841, johon hänen veljensä Auguste-Rosalie Bisson tuli osakkaaksi. Heidät tunnettiin nimellä Bissonin veljekset. == Bissonin veljekset == Veljekset osallistuivat vuonna 1860 Ranskan keisarin Napoleon III:n seurueessa Savoijiin suuntauvalle matkalle. Heidän siellä ottamansa upeat maisemakuvat ovat jääneet valokuvauksen historiaan. Myönteiset kommentit saivat Auguste-Rosalien lähtemään seuraavana vuonna Mont Blancille. Hän käytti kuvia ottaessaan kollodium-menetelmää, jossa negatiivit olivat hyvin suuria, jopa 30 cm × 40 cm. Koska he pitivät kiinni suurista kuvista, vaikka muoti oli siirtynyt pieniin carte de visite -kokoisiin kuviin, kilpailijat menestyivät paremmin ja he joutuivat neljän vuoden kuluttua lopettamaan toimintansa. Bissonin veljesten maineikkaimpia kuvia on kuva säveltäjä Frédéric Chopinista, jota sanotaan ainoaksi tiedossa olevaksi. Kuvan alkuperästä on kuitenkin esitetty epäilyjä, joihin ei ole saatu luotettavaa vastausta, ja siksi kuva jätettiin Ranskan kansalliskirjastossa vuonna 1999 järjestetyn Les Bissons Photographes -näyttelyn ulkopuolelle. == Lähteet == * Bissonit == Aiheesta muualla == Luokka:Luontovalokuvaajat Luokka:Ranskalaiset valokuvaajat Luokka:Vuonna 1814 syntyneet Luokka:Vuonna 1876 kuolleet
Ylöjärven yhtenäiskoulu

Soppeenmäen yhtenäiskoulu (ent. Ylöjärven Yhtenäiskoulu) on perusopetuksen yhtenäiskoulu n. 600:lle Ylöjärven oppilaalle. Koulu sijaitsee Soppeenmäessä Vaasantien eteläpuolella Ylöjärven urheilutalon yhteydessä. Koulussa ovat vuosiluokat 1-9. Koulun vihkiäisiä juhlittiin 6. lokakuuta 2008, jolloin koulu oli uudistettu ja pihalle oli tullut paljon uusia välineitä. Soppeenmäen yhtenäiskoulu on Ylöjärven suurimpia kouluja. Koulun rehtori on Satu Sepänniitty-Valkama. == Lähteet == *Yhtenäiskoulun verkkosivut Luokka:Ylöjärven peruskoulut
Panserraikos FC

FC Panserraikos on kreikkalainen jalkapallojoukkue Sérresin kaupungista. Panserraikos perustettiin 1964 kahden seuran Irakliksen ja Apollonin yhdistyttyä. Luokka:Kreikkalaiset jalkapalloseurat Luokka:Vuonna 1964 perustetut urheiluseurat
Julia Sweeney

Julia Sweeney (s. 10. lokakuuta 1959 Spokane, Washington) on yhdysvaltalainen näyttelijä ja kirjailija. Hän tuli tunnetuksi The Groundlings -improvisaatiokomediaryhmästä ja pääsi myöhemmin muun muassa Saturday Night Liveen. Näyttelijällä on ollut rooleja myös elokuvissa, joiden joukossa ovat Pat – ikuinen arvoitus (1994) ja Ajanpysäyttäjät (2002). Pat – ikuinen arvoitus oli myös Sweeneyn käsikirjoittama. Näyttelijänä hän esitti siinä Pat Rileytä, jona hänet tunnetaan Saturday Night Livestäkin. Sweeney syntyi Spokanessa, Washingtonissa, ja opiskeli Washingtonin yliopistossa. Hän on entinen katolilainen, nyttemmin ateisti.Julia Sweeney talks about how she became an atheist Hän on The Skeptics Societyn jäsen.Making a living of bullshit detecting Hänen veljensä kuoli syöpään vuonna 1995; pian tämän jälkeen hän itse sairastui kohdunkaulan syöpään, josta toipui täysin.Bigspeak.com: Presenting... Julia Sweeney - Former Saturday Night Live Cast Member and Cervical Cancer Survivor Huomattavana ateistina Sweeney sai vuonna 2006 Atheist Alliance Internationalin Richard Dawkins -palkinnon. == Lähteet == == Aiheesta muualla == * Viralliset sivut * Luokka:Yhdysvaltalaiset näyttelijät Luokka:Vuonna 1959 syntyneet Luokka:Elävät henkilöt
Spitfire (yhtye)

Spitfire on venäläinen ska punk -yhtye. Yhtye oli perustettu vuonna 1993 Pietarissa ja levyttänyt 4 studioalbumia. __notoc__ ==Kokoonpano== * Konstantin Limonov — laulu, kitara * Denis Kuptsov — rummut, taustalaulu * Grigori Zontov — tenorisaksofoni, taustalaulu * Andrei Kurajev — basso, taustalaulu * Roman Parigin — trumpetti, taustalaulu * Vladislav Aleksandrov — pasuuna, taustalaulu * Ilja Rogatševski — koskettimet == Diskografia == ===Studioalbumit=== * Night Hunting (1996) * The Coast Is Clear (1999) * Thrills and Kills (2004) * Lifetime Visa (2008) ===Singlet=== * Обыватель * Настроение == Katso myös == * Leningrad (yhtye) == Aiheesta muualla == * Virallinen sivusto Luokka:Venäläiset rockyhtyeet Luokka:Ska punk -yhtyeet
Panthrakikos FC

Panthrakikos FC on kreikkalainen jalkapalloseura, joka on perustettu vuonna 1963 Komotiníssa. Panthrakikos nousi Kreikan Superliigaan kaudelle 2008–2009 olemalla kolmas Beta Ethnikissa edellisellä kaudella. Se pelasi Superliigassa viimeksi kaudella 2015–2016. Luokka:Kreikkalaiset jalkapalloseurat Luokka:Vuonna 1963 perustetut urheiluseurat
Gambian jalkapallomaajoukkue

Gambian jalkapallomaajoukkue on Gambian jalkapalloliiton hallinnoima joukkue, joka edustaa Gambiaa kansainvälisissä otteluissa. Vuoteen 1965 asti maa ja siten myös maajoukkue tunnettiin nimellä Brittiläinen Gambia. Joukkue ei ole ikinä päässyt maailmanmestaruuskilpailuihin, mutta Afrikan- mestaruuskilpailuihin se selviytyi ensimmäistä kertaa 2021. ==Pelaajia== *Dawda Bah *Ebou Sillah *James Ogoo *Demba Savage *Omar Colley *Abdou Jammeh ==Lähteet== Luokka:Gambian jalkapallo Luokka:Jalkapallomaajoukkueet
Etelänlepakko

Etelänlepakko eli serotiini (Eptesicus serotinus) on Euraasiassa ja Pohjois- Afrikassa elävä verrattain suurikokoinen ja isokorvainen lepakkolaji. == Ulkonäkö ja koko == Etelänlepakko on yleisväriltään ruskea, väritys vaihtelee ruskean eri sävyissä. Lepakon kasvot ovat muuta vartaloa tummemman ruskeat, miltei mustat. Etelänlepakko painaa 18-25 grammaa. Sen siipien kärkiväli on noin 350 mm ja käsivarren pituus 55 mm. Hännän viimeiset nikamat muodostavat lepakon lentopoimusta erottuvan lyhyen hännän. == Levinneisyys ja elinympäristö== Etelänlepakkoa esiintyy eteläisessä ja keskisessä Euroopassa, mutta myös vähän esimerkiksi Etelä-Ruotsissa ja Tanskassa sekä Liettuassa ja Latviassa.Suomeen uusi nisäkäslaji: Etelänlepakko ilmestyi Hankoon Suomen luonto Ruotsin ensimmäinen havainto tehtiin vuonna 1982 Skoonessa. Suomessa laji tavattiin ensimmäisen kerran vuonna 2008 HangossaUusi lepakkolaji Suomessa - etelänlepakko on täällä! Ilta-sanomat 2008 ja toisen kerran vuonna 2012 Paraisilla. Kolmas ja neljäs havainto Suomessa tehtiin vuonna 2019 Raaseporissa ja Helsingissä. Etelänlepakkoa tavataan kulttuurimaisemassa, jossa on metsiköitä, puutarhoita, peltoja ja laidunmaita. Se saalistaa sekä avoimessa maastossa että lähellä kasvillisuutta ja maanpintaa. Niitä on havaittu myös meren yllä. ==Kaikuluotaus== Etelänlepakon kaikuluotauksessa käyttämät taajuudet ovat väliltä 25-55 kHz. Lähetykset kestävät keskimäärin 8,8 ms ja ovat energeettisimmillään 31 kHz taajuudella.Parsons, S. and Jones, G. (2000) 'Acoustic identification of twelve species of echolocating bat by discriminant function analysis and artificial neural networks.' J Exp Biol., 203: 2641-2656.Obrist, M.K., Boesch, R. and Flückiger, P.F. (2004) 'Variability in echolocation call design of 26 Swiss bat species: Consequences, limits and options for automated field identification with a synergic pattern recognition approach.' Mammalia., 68 (4): 307-32. == Lähteet == == Aiheesta muualla == * ITIS: Eptesicus serotinus Luokka:Siipat
Kaukolanharjun näkötorni

Kaukolanharjun näkötorni on vuonna 1926 valmistunut puurakenteinen näkötorni Tammelan Kaukolanharjulla, läheiseen Saaren kansanpuistoon rajoittuvalla harjualueella. Tornin suunnitteli forssalainen rakennusmestari A. Nummi. Tornista avautuu näkymä Saarensalmelle, Pyhäjärvelle ja Kuivajärvelle paikalta, jolla taiteilija Albert Edelfelt maalasi tunnetun maalauksensa Näkymä Kaukolanharjulta (1889–1890). Vuonna 1953 tornin viereen pystytettiin tästä kertova Edelfeltin muistokivi. == Kuvia == Kaukolanharju tower 2nd floor-1.jpg|Näkötornin 1. kerros. Kaukolanharju tower 2nd floor-2.jpg| Kaukolanharju tower stairs-1.jpg|Näkötonin portaikkoa. Kaukolanharju tower stairs-2.jpg| Edelfeltin muistokivi Kaukolanharjulla.JPG|Albert Edelfeltin muistokivi edestä. Kaukolanharju tower Albert Edelfelt memorial stone and tower.jpg|Muistokivi takaa ja näkötorni. View to NW from Kaukolanharju tower.jpg|Näkymä luoteeseen näkötornista on lähes sama kuin Albert Edelfeltin maalauksessa Näkymä Kaukolanharjulta. Kaukolanharju tower top.jpg|Näkymä tornin huipulta sisäänkäynnin puolelta. ==Katso myös== * Haralanharjun näkötorni ==Lähteet== ==Aiheesta muualla== * Kaukolanharjun näkötornin esittely Tammelan kunnan sivuilla Luokka:Tammelan rakennukset ja rakennelmat Luokka:Suomen näkötornit Luokka:Tammelan nähtävyydet
Xanthi FC

Skoda Xanthi on kreikkalainen jalkapallojoukkue Xánthista. Se on pelannut Kreikan Superliigassa viimeksi kaudella 2019–2020. Xanthi perustettiin 1967 Aspida ja Orfeas nimisten seurojen fuusioituessa. Tällöin Xanthin nimi oli Xanthin urheiluseura vuoteen 1992. Vuonna 1991 Viamar, kreikkalainen Škoda- autojen maahantuoja, osti seuran ja muutti nimeksi Skoda Xanthiksi. Xanthi otti osaa UEFA Cupiin vuosina 2001–2002, 2005–2006 ja 2006–2007. Luokka:Kreikan Superliiga Luokka:Kreikkalaiset jalkapalloseurat Luokka:Vuonna 1967 perustetut urheiluseurat
Ebou Sillah

Ebrima Ebou Sillah (s. 12. huhtikuuta 1980) on gambialainen jalkapalloilija. Hän edustaa Alankomaiden toiseksi korkeimmalla sarjatasolla pelaavaa MVV Maastrichtia. Lisäksi hän pelaa Gambian jalkapallomaajoukkueessa. Sillah’lla on myös Belgian kansalaisuus. ==Aiheesta muualla== *Sillah MVV:n sivuilla *Sillah national-football-teams.com-sivustolla Luokka:Gambialaiset jalkapalloilijat Luokka:Vuonna 1980 syntyneet Luokka:Elävät henkilöt
Kratippos Pergamonlainen

Kratippos Pergamonlainen () (ensimmäinen vuosisata eaa.) oli antiikin kreikkalainen peripateettiseen koulukuntaan kuulunut filosofi. Hän oli kotoisin Pergamonista, ja opetti Mytilenessä ja Ateenassa. Kratippoksesta tuli peripateettisen koulun johtaja vuonna 44 eaa. Andronikos Rhodoslaisen jälkeen. Hänen ajattelustaan tiedetään vain Ciceron kautta säilyneet opetukset ennustamisesta. == Elämä == Kratippos oli Ciceron aikalainen ja ystävä. Cicero piti Kratipposta suuressa arvossa ja sanoi tämän olevan merkittävimpiä hänen tuntemiaan peripateetikkoja.Cicero: de Officiis, III.2.Cicero: De Divinatione, I.3. Kratippos oli Pompeiuksen mukana tämän tappioon päättyneen Farsaloksen taistelun jälkeen ja yritti piristää tätä filosofisilla argumenteilla.Plutarkhos: Pomp. 75; vrt. Claudius Aelianus: Varia Historia, VII.21. Kratippos opetti useita merkittäviä roomalaisia, mukaan lukien Marcus Claudius Marcellus sekä Cicero itse, ja vuonna 44 eaa. Ciceron poika Cicero Minor oli hänen oppilaanaan Ateenassa.Cicero: Brut. 31, ad Fam. XII.16, XVI.21, de Officiis, I.1, II.2, 7. Nuori Cicero vaikuttaa käyneen Asiassa yhdessä Kratippoksen kanssa.Cicero: Ad Fam. XII.16. Kun Julius Caesar oli Rooman tasavallan johdossa, Cicero sai järjestettyä tältä Rooman kansalaisoikeudet Kratippokselle. Hän myös sai Ateenan areiopagin neuvoston kutsumaan filosofin pysymään kaupungissa ja jatkamaan filosofian opetusta.Plutarkhos: Cicero, 24. Kratippoksesta tuli Lykeionin koulun johtaja Andronikos Rhodoslaisen jälkeen. Caesarin murhan jälkeen myös Brutus osallistui Kratippoksen luennoille ollessaan käymässä Ateenassa.Plutarkhos: Brutus, 24. == Filosofia == Ciceron myötämielisen arvion lisäksi Kratippoksen ajattelusta ei tiedetä juuri mitään. Ainoat viittaukset hänen teoksiinsa koskevat hänen mielipiteitään ennustamisesta, josta aiheesta hän vaikuttaa kirjoittaneen teoksen. Cicero sanoo Kratippoksen uskoneen uniin ja yliluonnolliseen inspiraatioon (lat. furor, ”hurmos”), mutta hylänneen muut ennustamisen muodot.Cicero: De Divinatione, I.3, 32, 50, 70, 71, II.48, 52; Tertullianus: de Anim. 46. Hän vaikuttaa katsoneen, että vaikka liike, aistiminen ja halut eivät voi olla olemassa erillisinä ruumiista, ajatuskyky on suurimmillaan silloin kun se on vapaimmillaan ruumiillisista vaikuttimista. Ennustuskyvyn hän katsoi syntyvän siitä, että jumalallinen mieli vaikuttaa suoraan ihmisen sielun siihen osaan, joka ei ole riippuvainen ruumiista. == Lähteet == Luokka:Peripateettiset filosofit
William Henry O’Connell

William Henry O’Connell (8. joulukuuta 1859 – 22. huhtikuuta 1944) oli yhdysvaltalainen katolinen pappi. Hän toimi Portlandin piispana vuosina 1901–1906 ja Bostonin arkkipiispana vuodesta 1907 kuolemaansa. Hänet nimitettiin yhdeksi kardinaaleista 27. marraskuuta 1911. ==Aiheesta muualla== *William Henry Cardinal O’Connell Catholic-Hierarchy.org. Luokka:Yhdysvaltalaiset kardinaalit Luokka:Katoliset arkkipiispat Luokka:Vuonna 1859 syntyneet Luokka:Vuonna 1944 kuolleet
Sunset Park (soundtrack)

Sunset Park (Soundtrack) sisältää elokuvamusiikkia samannimisestä elokuvasta. Albumin julkaisi Elektra Records vuonna 1996. == Kappalelista == #High 'Til I Die - 2Pac #Motherless Child - Ghostface Killah ja Raekwon #Just Doggin' - Tha Dogg Pound #Back at You - Mobb Deep #Are You Ready - Aaliyah #It's Alright - Groove Theory #Elements I'm Among - Queen Latifah #Keep on Keepin' On - MC Lyte ja Xscape #Hoop N Yo Face - Sixty Nine Boyz ja Quad City DJ's #For the Funk - Adina Howard #We Don't Need It - Junior MAFIA #All Uv It - Big Mike #Thangz Changed - Onyx #Shorty's Game [*] - Miles Goodman == Albumin listasijoitukset == Vuosi Albumi Listasijoitus Billboard 200 Top R&B;/Hip Hop Albums 1996 Sunset Park #4 #1 === Singlet === Vuosi Kappale U.S. U.S. R&B; U.S. Rap Albumi 1996 "Hoop N Yo Face" #95 #62 #19 Sunset Park Luokka:Vuoden 1996 soundtrackit Luokka:Yhdysvaltalaiset hip hop -albumit Luokka:Hip hop -soundtrackit Luokka:Tupac Shakur
Tórsvøllur

Tórsvøllur on jalkapallostadion Gundadalurin alueella Färsaarten pääkaupungissa Tórshavnissa. Stadionille mahtuu 6 000 katsojaa. Se rakennettiin vuonna 2000, kun pääkaupunkiin haluttiin nurmikenttä kansainvälisiä otteluita varten. Aiemmin Färsaarten jalkapallomaajoukkue oli pelannut kotiottelunsa Svangaskarð-stadionilla Toftirissa. == Aiheesta muualla == Luokka:Färsaarten jalkapallostadionit
Kovaa peliä Bostonissa

Kovaa peliä Bostonissa () on yhdysvaltalainen televisiosarja 1980-luvulta. Se perustuu Robert B. Parkerin Spenser-rikosromaanisarjaan, ja sijoittuu Bostoniin.Spenser: For Hire TV.com Sarjaa tehtiin 66 jaksoa vuosina 1985–1988. Suomessa sarjaa alettiin esittää 18.4.1987 (MTV). Pääosissa esiintyvät Robert Urich ja Avery Brooks. == Lähteet == == Aiheesta muualla == * Luokka:Romaaneihin perustuvat televisiosarjat Luokka:ABC:n televisio-ohjelmat Luokka:1980-luvun yhdysvaltalaiset rikossarjat
UFC 1

The Ultimate Fighting Championship (myöhemmin nimettynä UFC 1: The Beginning) oli kaikkien aikojen ensimmäinen maailmanlaajuinen vapaaottelu-tapahtuma. Se järjestettiin McNichols Sports Areenalla Denverissä, Coloradossa 12. marraskuuta 1993. Tapahtuman järjestäjänä toimi yhdysvaltalainen vapaaottelujärjestö Ultimate Fighting Championship. Tapahtuma lähetettiin suorana pay-per-view -lähetyksenä. ==Tapahtuma== UFC 1 oli turnaus, jossa kahdeksan eri kamppailulajien taitajaa ottelivat toisiaan vastaan. Voittajalle oli luvassa 50 000 dollaria. Turnauksessa ei ollut painoluokkia tai painorajoituksia, ja ottelun voitti ainoastaan luovutuksella, tyrmäyksellä tai heittämällä pyyhkeen kehään. Ottelut käytiin pääasiassa ilman sääntöjä, mutta pureminen ja silmiin tökkiminen olivat kiellettyjä. Turnaukseen oli varattu myös varaottelija, Jason DeLucia. Hän ei kuitenkaan otellut, koska kenenkään turnaukseen osallistujista ei tarvinnut vetäytyä. Turnauksen voitti brasilialainen Royce Gracie. ==Tulokset== ===Alkuerät=== * Gerard Gordeau (savate) vs. Teila Tuli (sumo) (0:30) **Gordeau voittaa teknisellä tyrmäyksellä tuomarin tullessa väliin Gourdeaun potkaistua Tulia naamaan. * Kevin Rosier (potkunyrkkeily) vs. Zane Frazier (karate) (4:18) **Rosier voittaa teknisellä tyrmäyksellä, kun Frazierin kulmaus heitti pyyhkeen kehään. * Royce Gracie (brasilialainen jujutsu) vs. Art Jimmerson (nyrkkeily) (2:18) **Gracie voittaa ottelun luovutuksella. * Ken Shamrock (shootfighting) vs. Patrick Smith (taekwondo) (1:51) **Shamrock voittaa ottelun luovutuksella, jalkalukolla. ===Välierät=== * Gerard Gordeau (savate) vs. Kevin Rosier (potkunyrkkeily) (1:03) **Gordeau voittaa teknisellä tyrmäyksellä, kun Rosierin kulmaus heitti pyyhkeen kehään. * Royce Gracie (brasilialainen jujutsu) vs. Ken Shamrock (shootfighting) (0:57) **Gracie voittaa ottelun luovutuksella, gi-kuristuksella. ===Finaali=== * Royce Gracie (brasilialainen jujutsu) vs. Gerard Gordeau (savate) (1:41) **Gracie voittaa ottelun kuristuksella voittaen turnauksen. ==Lähteet== ==Aiheesta muualla== *UFC 1: The Beginning tulokset Sherdog.comissa *UFC 1 -raportti *Ultimate Fighting Championship Luokka:Ultimate Fighting Championship Luokka:Vuoden 1993 urheilu Luokka:Vapaaottelutapahtumat
Islannin käsipallomaajoukkue

Islannin käsipallomaajoukkue on maan ainoa urheilujoukkue, joka on kyennyt olympiamitaliin. Tämä tapahtui Pekingissä 2008. Joukkue on aloittanut toimintansa jo vuonna 1938. Se on yltänyt hyvään pohjoismaiseen tasoon lähes koko olemassaolonsa ajan ollen harvoin esimerkiksi Suomen joukkuetta huonompi. Pelaajat ovat olleet pääosin Reykjavíkin joukkueista Víkingur, Valur, Haukar ja Fram sekä eteläisestä FH Hafnarfjörðuristä, mutta pääosin olympiahopeajoukkueen pelaajat pelasivat Saksan ja Tanskan liigoissa. Joukkue käyttää maan lipun värien mukaisesti sinistä kotipeliasua ja punaista vieraspeliasua. Sukat voivat olla valkeat. Olympiahopeajoukkuetta valmensi entinen pelaaja Guðmundur Guðmundsson ja sen kapteenina toimi Espanjan La Manchassa pelaava Ólafur Stefánsson. Olympiafinaalin Islanti hävisi Ranskan joukkueelle maalein 28–23. Mitali oli maan ainoa Pekingin olympialaisissa 2008 ja sen koko olympiahistorian neljäs. Vuoden 2010 EM-kilpailuista Islanti saavutti pronssia. == Sijoitukset olympialaisissa == * 1972 - 12. * 1976 - * 1980 - * 1984 - kuudes * 1988 - kahdeksas * 1992 - neljäs * 1996 - * 2000 - * 2004 - yhdeksäs * 2008 - hopeaa * 2012 - viides * 2016 - * 2020 - == Sijoitukset MM-kilpailuissa == * 1938 - * 1954 - * 1958 - yhdeksäs * 1961 - kuudes * 1964 - yhdeksäs * 1967 - * 1970 - 11. * 1974 - 14. * 1978 - 13. * 1982 - * 1986 - kuudes * 1989 - B-joukkueiden MM-kisojen voittaja * 1990 - kymmenes * 1993 - kahdeksas * 1995 - 14. * 1997 - viides * 1999 - * 2001 - 11. * 2003 - seitsemäs * 2005 - 15. * 2007 - kahdeksas * 2009 - * 2011 - kuudes * 2013 - 12. * 2015 - 11. * 2017 - 14. * 2019 - 11. * 2021 - 20. * 2023 - 12. == Sijoitukset EM-kilpailuissa == * 1994 - * 1996 - * 1998 - * 2000 - 11. * 2002 - neljäs * 2004 - 13. * 2006 - seitsemäs * 2008 - 11. * 2010 - pronssia * 2012 - kymmenes * 2014 - viides * 2016 - 13. * 2018 - 13. * 2020 - 11. * 2022 - kuudes * 2024 - kymmenes == Lähteet == == Aiheesta muualla == Maajoukkue Luokka:Käsipallomaajoukkueet
The Great Escape (albumi)

The Great Escape on brittipop yhtyeen Blurin neljäs studioalbumi, joka julkaistiin 11. syyskuuta 1995 Britanniassa. Se sai loistavat arvostelut ja sijoittui sijalle #1 Britannian albumilistalla. Levy sisältää muun muassa hitit Country House (yhtyeen ensimmäinen #1 single, joka voitti Oasiksen Roll With It -singlen listasijoituksellaan), The Universal, Stereotypes ja Charmless Man. Albumi myi triplaplatinaa Britanniassa. Albumi on tyyliltään konseptialbumi, eli melkein kaikkia sen kappaleita yhdistää sama teema: yksinäisyys ja irrallisuus. Damon Albarn on myöntänyt, että suurin osa kappaleista kertoo tavalla tai toisella hänestä itsestään, ja myönsi että albumin pitäisi olla musikaali. Albarnin ja yhtyeen kitaristin Graham Coxonin eriävät mielipiteet yhtyeen musiikillisesta suunnasta johtivat tyylin muutokseen seuraavalla Blur-albumilla, joka ilmestyi vuonna 1997. Albarn itse sanoi vuonna 2007: "Olen tehnyt kaksi huonoa levyä. Ensimmäinen levy (Leisure), joka oli kamala, ja The Great Escape, joka oli sekava." Helsingin Sanomien kulttuuritoimitus otti albumin mukaan vuoden 1995 parhaiden äänilevyjen listalleen. ==Kappalelista== *Ison-Britannian versio # "Stereotypes" – 3:10 # "Country House" – 3:57 # "Best Days" – 4:49 # "Charmless Man" – 3:34 # "Fade Away" – 4:19 # "Top Man" – 4:00 # "The Universal" – 3:58 # "Mr. Robinson's Quango" – 4:02 # "He Thought of Cars" – 4:15 # "It Could Be You" – 3:14 # "Ernold Same" – 2:07 # "Globe Alone" – 2:23 # "Dan Abnormal" – 3:24 # "Entertain Me" – 4:19 # "Yuko and Hiro" – 5:24 *Ranskan versio # "Stereotypes" # "Country House" # "Best Days" # "Charmless Man" # "Fade Away" # "Top Man" # "The Universal" # "Mr. Robinson's Quango" # "He Thought of Cars" # "It Could Be You" # "Ernold Same" # "Globe Alone" # "Dan Abnormal" # "Entertain Me" # "Yuko and Hiro" # "To The End (la comedie)" *Japanin versio # "Stereotypes" # "Country House" # "Best Days" # "Charmless Man" # "Fade Away" # "Top Man" # "The Universal" # "Mr. Robinson's Quango" # "He Thought of Cars" # "It Could Be You" # "Ernold Same" # "Globe Alone" # "Dan Abnormal" # "Entertain Me" # "Yuko and Hiro" # "Ultranol" # "No Monsters in me" ==Tuottajat== *Kaikki kappaleet on tuottanut Stephen Street *paitsi "To the End (la comedie)" -kappaleen ovat tuottaneet Stephen Hague, Blur ja John Smith == Singlet== *Country House *The Universal *Stereotypes *Charmless Man ==Lähteet== Luokka:Blurin albumit Luokka:Vuoden 1995 albumit
Aleksanterin kimnaasi

thumb|Aleksanterin kimnaasille vuonna 1913 valmistunut rakennus, jossa koulu toimi 1917 saakka. Nykyään rakennus kuuluu Helsingin luonnontieteelliselle museolle. Aleksanterin kimnaasi (ruots. Alexandersgymnasiet) oli Helsingissä vuosina 1870–1928 toiminut poikakoulu, joka oli Suomen ensimmäinen venäläinen oppilaitos.Vieraskieliset yksityiskoulut. Yksityiskoulut.fi (Web Archive 2.1.2009). Viitattu 28.12.2018. ==Koulurakennukset== Alun perin Aleksanterin kimnaasi toimi Helsingin ortodoksisen seurakunnan omistamassa niin sanotussa Tabunovin talossa silloisella Heikinkadulla (nyk. Mannerheimintie 8). Talossa toimi myös venäläinen alakoulu. Aleksanterin kimnaasin ensimmäinen oma koulurakennus valmistui vuonna 1884 arkkitehti Frans Anatolius Sjöströmin piirustusten mukaan. (Vaatii tilauksen.) Se sijaitsi Tabunovin talon viereisellä tontilla, nykyisessä osoitteessa Mannerheimintie 6. Oppilaitos toimi rakennuksessa vuoteen 1913 asti. Kun koulun tilat kävivät ahtaaksi, rehtori Victor V. Belevitš anoi vuonna 1908 kaupungilta tonttia. Kimnaasi sai tontin Arkadiankadulta Etu-Töölöstä, joka oli juuri asemakaavoitettu uudelleen. Uuden koulurakennuksen vihkiäiset pidettiin 28. joulukuuta 1913.Luonnontieteellinen museo luettu 15.10.2008 Sen suunnitteli Belevitšin laatiman periaatesuunnitelman pohjalta arkkitehti Lev Šiško apunaan Mihal Tšaiko, joka myös valvoi rakennustöitä. Uusi kimnaasirakennus omistettiin Venäjän keisari Aleksanteri II:lle. Pääoven yläpuolta koristivat keisarilliset tunnukset, kruunu ja monogrammi. Rakennus oli pyhitetty Pyhälle Kazanin Jumalanäidille. Suomen itsenäistyttyä kimnaasi joutui jättämään rakennuksen, ja vuodesta 1919 lähtien siinä toimi kadettikoulu.Pro Karelia Viitattu 15.10.2008 Nykyään rakennuksessa on Helsingin Luonnontieteellinen museo. Vuosina 1919–1927 Mannerheimintie 6:n rakennuksessa oli Gösta Stenmanin taidepalatsi ja vuosina 1932–2005 ravintola Mikado. 1930-luvulla sanomalehti Uusi Suomi muutti toimituksensa rakennukseen. Rakennus vahingoittui tulipalossa vuonna 1976, minkä jälkeen Uusi Suomi siirtyi Ruoholahteen. Rakennus kunnostettiin Kalle Vartolan suunnitelmien mukaan. Kunnostustyöt valmistuivat vuonna 1977. ==Katso myös== *Tabunovin koulu *Luettelo Aleksanteri II:n patsaista ja muistomerkeistä ==Lähteet== Luokka:Helsingin oppilaitokset
Viisari värähtää

Viisari värähtää on Juha Vainion vuonna 1972 julkaistu albumi. Sitä pidetään Vainion ensimmäisenä varsinaisena studioalbumina, sillä hänen aiempia julkaisujaan, Juha ”Watt” Vainio (1966) ja Juha ”Watt” Vainio ja Reijo Tani (1968), pidetään singlealbumeina. Albumi on tehty yhteistyössä Reijo Lehtovirran ja Aarno Ranisen kanssa.Legendan laulut s. 50 == Kappaleet == Legendan laulut s. 100 === A-puoli === # # # # # # === B-puoli === # * # # # # # == Tekijätiedot == * Aarno Raninen - kapellimestari (A1, A4-A6, B1-B3, B5), piano, urut, haitari, sähköpiano, klavinetti ja taustalaulu * Reijo Lehtovirta - kapellimestari (A2, A3, B4), huilu, klarinetti, altto-, tenori- ja baritonisaksofoni sekä taustalaulu * Teuvo Siikasaari - tenorisaksofoni * Pekka Sarmanto - basso ja viulu * Mauri Hautaniemi - basso * Tapio Ylänne - rummut ja lyömäsoittimet * Mukana myös tuntematon trumpetisti * Pekka Nurmikallio - äänitys (Microvox-studio, Lahti, 1972) * Aarno Raninen - tuottaja == Lähteet == === Kirjallisuuslähteet === * === Viitteet === Luokka:Vuoden 1972 albumit Luokka:Juha Vainion albumit
Aravind Adiga

Aravind Adiga (s. 23. lokakuuta 1974http://www.expressindia.com/latest- news/Indian-novelist-Aravind-Adiga-wins-Booker-prize/373637/ , Madras) on intialainen kirjailija ja toimittaja. Aravind Adiga syntyi Intiassa, josta hän muutti 15-vuotiaana Australiaan. Hän opiskeli kirjallisuutta Columbian yliopistossa ja Magdalen Collegessa Oxfordin yliopistossa. Palattuaan Intiaan Adiga työskenteli Time-lehden kirjeenvaihtajana, ja hänen kirjoituksiaan ovat julkaisseet myös useat sanomalehdet kuten esimerkiksi Financial Times ja The Independent. Adigan esikoisromaani Valkoinen tiikeri (The White Tiger) voitti vuoden 2008 Booker-palkinnon. Hän oli kolmas palkinnon voittanut esikoiskirjailija. ==Bibliografia== ===Romaanit=== * Valkoinen tiikeri (The White Tiger) Helsinki: BTJ, 2009, ISBN 978-951-692-734-6 * Between the Assassinations: Picador (IND), 2008, ISBN 978-1-84887-121-2 * Viimeinen mies (Last Man in Tower), Helsinki: Avain, 2011, ISBN 978-951-692-873-2 == Lähteet == * * * ===Viitteet=== Luokka:Intialaiset kirjailijat Luokka:Intialaiset toimittajat Luokka:Booker-palkinnon saajat Luokka:Vuonna 1974 syntyneet Luokka:Elävät henkilöt
Sininenäahven

Sininenäahven (Labeotropheus fuelleborni) on yksi afrikkalaisen Malawijärven endeemisistä kirjoahvenlajeista. Sitä esiintyy koko järven alueella ja sitä pidetään myös akvaariokalana. ==Koko ja ulkonäkö== Sininenäahvenista koiras voi kasvaa huomattavasti naarasta kookkaammaksi. Se voi kasvaa jopa 30 cm pitkäksi, kun naaras puolestaan saavuttaa hieman vajaan 9 cm:n pituuden. Sininenäahvenkoiraat ovat yleensä vaaleansinisiä tummansinisin pystyraidoin. Evät ovat väriltään oranssit. Naaraat ovat yleensä keltaisia. Toisinaan tavataan marmorikuvioisia yksilöitä, joissa voi olla sinisen eri sävyjen lisäksi myös punaisia pisteitä ==Käyttäytyminen== Sininenäahvenilla on reviiri, mutta muuten ne eivät ole erityisen aggressiivisia. == Vesiolot ja ravinto== Sininenäahvenet viihtyvät parhaiten vedessä, jonka lämpötila on 22–25 °C. Mieluiten ne viihtyvät kivikkopohjaisissa ympäristöissä ja veden tulisi olla hapekasta, joten akvaarioissa tulisi olla hyvä hapetinlaitteisto. Yleensä sininenäahvenet ruokailevat yksin tai pienissä ryhmissä muiden lajien kanssa käyttäen ravintonaan levää, matoja ja kasviaineksia. Akvaariossa kaloille voi antaa spirulina-hiutaleita ja kasviksia kuten salaattia. ==Katso myös== * Malawijärven biotooppiakvaario ==Lähteet== Luokka:Kirjoahvenet Luokka:Akvaariokalat
LeJuan Simon

LeJuan Waynesley Simon (7. helmikuuta 1981 – 3. lokakuuta 2008) oli Trinidad ja Tobagoa edustanut kolmiloikkaaja. Hän oli menestyksekäs koulu- ja yliopistotason urheilija, joka nousi muun muassa Louisiana State Universityn Tigers-joukkueen tähdeksi. Vuonna 2004 hän pääsi kesäolympialaisiin Ateenaan.T&T; athlete LeJuan Simon dies Simon kuoli primäärin pulmonaalisen hypertension komplikaatioihin 27-vuotiaana.Former National Champion Jumper LeJuan Simon Dies, 27 Hänellä oli vaimo Dechelle sekä 6- ja 3-vuotiaat lapset. == Lähteet == Luokka:Trinidadtobagolaiset kolmiloikkaajat Luokka:Vuonna 1981 syntyneet Luokka:Vuonna 2008 kuolleet
Erna Flegel

Erna Flegel (11. heinäkuuta 1911 Kiel - 16\. helmikuuta 2006 Mölln) oli saksalainen sairaanhoitaja, joka toimi tammikuusta 1943 toisen maailmansodan loppuun Adolf Hitlerin ja tämän lähipiirin sairaanhoitajana. Berliinin taistelun aikana Flegel oli Führerbunkerissa, jonne hän siirtyi Berliinin Ziegelstrasselta yliopistolliselta klinikalta. Fliegel oli yksi viimeisistä bunkkerista lähteneistä saksalaisista – hän oli paikalla puna-armeijan saapuessa bunkkeriin. Yhdysvaltain tiedustelupalvelu haastatteli Flegeliä marraskuussa 1945. Sodan jälkeen hän pysyi tuntemattomana, kunnes hän 60 vuotta myöhemmin suostui antamaan haastatteluja sodan viimeisistä päivistä. Vuoden 2004 saksalaisessa elokuvassa Perikato Flegeliä esitti Jelizaveta Bojarskaja. == Lähteet == Luokka:Natsi-Saksan henkilöt Luokka:Sairaanhoitajat Luokka:Vuonna 1911 syntyneet Luokka:Vuonna 2006 kuolleet
Nick Reynolds

Nick Reynolds (27. kesäkuuta 1933 – 1. lokakuuta 2008) oli yhdysvaltalainen muusikko. Hän oli vuonna 1957 yksi The Kingston Trio -folkyhtyeen perustajajäsenistä. Hän oli tutustunut Bob Shaneen Kaliforniassa Menlo Collegessa opiskellessaan. The Kingston Trio hajosi vuonna 1967, mutta se perustettiin sittemmin uudelleen. Reynolds liittyi kokoonpanoon takaisin vuonna 1988 ja lähti 1999. Hän kuoli San Diegossa 75-vuotiaana sairastettuaan akuuttia hengityselintautia. Toinen Kingston Trio -tähti, John Stewart, oli kuollut aiemmin samana vuonna.Nick Reynolds, 75, dies; a founding member of the Kingston Trio == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1933 syntyneet Luokka:Vuonna 2008 kuolleet
Dave Guard

Dave Guard (19. lokakuuta 1934 – 22. maaliskuuta 1991) oli yhdysvaltalainen muusikko. Hän perusti The Kingston Trio -folkyhtyeen yhdessä Nick Reynoldsin ja Bob Shanen kanssa. Guard syntyi San Franciscossa ja opiskeli alun perin Havaijilla. Hän kävi lisäksi Menlo Schoolia Kaliforniassa ja valmistui sittemmin Stanfordin yliopistosta. Hän jätti The Kingston Trion vuonna 1961 perustaakseen uuden yhtyeen, Whiskeyhill Singersin, jonka ura jäi kuitenkin lyhyeksi. Myöhemmin 1960-luvulla Guard vietti vuosia Australiassa juontaen televisiossa Dave's Place -show’ta. Guard kuoli lymfoomaan 56-vuotiaana. Guard, Dave Guard, Dave Guard, Dave
Bob Shane

Robert Castle Schaen eli Bob Shane (1. helmikuuta 1934 – 26. tammikuuta 2020) oli yhdysvaltalainen muusikko. Hän oli yksi The Kingston Trio -folkyhtyeen perustajajäsenistä 1950-luvun lopulla. Dave Guard kuoli vuonna 1991 ja Nick Reynolds lokakuussa 2008, jolloin Shanesta tuli viimeinen elossa oleva alkuperäisjäsen. Shane syntyi Hilossa, Havaijilla. Hän opiskeli Punahou Schoolissa ja sittemmin Kalifornian Menlo Collegessa. Hän osallistui The Kingston Trion toimintaan aina vuoteen 2004, jolloin sydänkohtaus pakotti hänet vetäytymään.Kingston Trio News Archives == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1934 syntyneet Luokka:Vuonna 2020 kuolleet
John Stewart

John Stewart (5. syyskuuta 1939 – 19. tammikuuta 2008) oli yhdysvaltalainen muusikko. Hän tuli tunnetuksi The Kingston Triosta, jonka jäsenenä oli vuosina 1961–1967. Hän tuli yhtyeeseen Dave Guardin lähdettyä siitä. Myöhemmällä urallaan Stewart työskenteli tuotteliaana sooloartistina ja lauluntekijänä muille. Hänen tekemiään lauluja olivat muiden muassa "Daydream Believer" (The Monkees), "Strange Rivers" (Joan Baez) ja "Runaway Train" (Rosanne Cash).John Stewart, Who Wrote Monkees Hit, Dies at 68 == Lähteet == Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Vuonna 1939 syntyneet Luokka:Vuonna 2008 kuolleet Stewart on Kristen Stewart-näyttelijän isä.
Libbyn vankila

Libbyn vankila oli pahamaineinen Etelävaltioiden vankila Unionin upseereille Yhdysvaltain sisällissodan aikana. Vankila tuli kuuluisaksi vankien kovasta kohtelusta, ja oli Andersonvillen vankileirin jälkeen pahamaineisin. Vankila avattiin vuonna 1861. Vankilaa johti kapteeni Luther Libby ja hänen poikansa George W. Libby. Vankilasta tapahtui useita pakenemisia. Sisällissodan päätyttyä 1865 vankilassa säilytettiin etelävaltioiden armeijan upseereja. Vuonna 1862 vankilassa oli 700 vankia, seuraavana vuonna heidän lukumääränsä kasvoi tuhanteen. == Lähteet == == Aiheesta muualla == Luokka:Virginia Yhdysvaltain sisällissodassa Luokka:Yhdysvaltain vankilat
Detlef Lewe

Detlef Lewe (20. kesäkuuta 1939 – 1. lokakuuta 2008) oli Länsi-Saksaa edustanut kilpameloja. Hän voitti miesten tuhannessa metrissä (C-1) hopeaa kesäolympialaisissa 1968 Méxicossa ja vielä pronssia Münchenissä 1972. Maailmanmestaruuskilpailuissa hän voitti kolme kultamitalia (1966, 1971, 1971) ja yhden hopean (1963). Lewe kuoli 69-vuotiaana Münchenissä lyhyen, vaikean sairauden jälkeen.Die Kanu-Legende lebt nicht mehr == Lähteet == Lewe, Detlef Lewe, Detlef Lewe, Detlef Lewe, Detlef
FC Volendam

FC Volendam on alankomaalainen jalkapalloseura, jonka kotikaupunki on Volendam. Se pelaa kaudella 2022–2023 maan korkeimmalla sarjatasolla Eredivisiessä. Volendamin kotikenttä on Kras Stadion, jolle mahtuu 6 200 ihmistä. Seuran valmentajana toimii Frans Adelaar. FC Volendamin lempinimi on Toinen Oranje, joka viittaa Alankomaiden jalkapallomaajoukkueen lempinimeen Oranje. FC Volendam on ollut Alankomaissa "hissijoukkueena", joka putoaa sarjatason alaspäin mutta nousee takaisin muutaman vuoden päästä vain pudotakseen jälleen. Volendam on pudonnut Eredivisiestä kymmenen kertaa vuodesta 1960 alkaen. == Entisiä pelaajia == * Wim Jonk * Arnold Mühren * Gerrie Mühren * Michael Reiziger * Micky van de Ven * Edwin Zoetebier Volendam Luokka:Pohjois-Hollanti Luokka:Vuonna 1920 perustetut urheiluseurat
Val Jansante

Valerio Richard "Val" Jansante (27. syyskuuta 1920 – 1. lokakuuta 2008Pittsburgh Post-Gazette) oli yhdysvaltalainen amerikkalaisen jalkapallon pelaaja. Hän vaikutti ennen ammattilaisuraansa Duquesnen ja Villanovan yliopistoilla. Jansante palveli toisen maailmansodan aikana Yhdysvaltain laivastossa. Sodan jälkeen hän aloitti ammattilaisuransa Pittsburgh Steelers -seurassa, jossa hän pysyi vuoteen 1951. Hän pelasi lyhyesti myös Green Bay Packersissa. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1920 syntyneet Luokka:Vuonna 2008 kuolleet
Saarioinen (täsmennyssivu)

Saarioinen voi tarkoittaa seuraavia: * Saarioinen, suomalainen elintarvikealan konsermi * Saarioisten kartano, kartano Sahalahdella * Saarioispuoli, kunnanosa entisessä Sääksmäen kunnassa Valkeakoskella * Saarioinen, historiallinen hallintopitäjä Hämeessä
Piikkituhkelo

Piikkituhkelo (Lycoperdon echinatum) on päärymäinen ja piikikäs tuhkelolaji. Sieni on nuorena syötävä, mutta muuttuu vanhemmiten tummaksi ja syötäväksi kelpaamattomaksi. Se kasvaa Lounais-Suomen lehtimetsissä harvinaisena syksyisin. == Lähteet == Luokka:Tuhkelot
Tummatuhkelo

Tummatuhkelo (Lycoperdon nigrescens) on pallomainen, vaalean piikikäs tuhkelolaji. Sienen piikit karisevat vanhemmiten. Laji on nuorena syötävä ja vanhemmiten tummunut ja pahan makuinen. Sieni kasvaa metsissä ja avoimilla paikoilla koko Suomessa melko yleisenä. == Lähteet == Luokka:Tuhkelot
Juurtomukulakuukunen

Juurtomukulakuukunen (Scleroderma verrucosum) on pallomainen tai litistynyt kuukuslaji. Sieni on rusehtava ja pienten suomujen peittämä. Laji on myrkyllinen. Se kasvaa lehtimetsissä kalkkimailla ja puistoissa sekä puutarhoissa. Se on Suomessa harvinainen. == Lähteet == == Aiheesta muualla == Luokka:Boletales
Hernekuukunen

Hernekuukunen (Pisolithus arhizus) on hätkähdyttävän iso kuukuslaji. Se on pallomainen tai päärynämäinen ja sillä on selvä jalkaosuus. Nuorena se on vaalea mutta vanhemmiten siitä tulee ruskea ja päästää ilmoille ruskeaa itiöpölyä. == Ulkonäkö ja koko == Hernekuukusen itiöemä on noin 20–40 cm, litistetyn pallon muotoinen jalan osuus on samanvärinen itiöemän kanssa, juurehtiva ja pituus on 10–20 cm. Halkileikattun tulevat esiin ryynimäiset kellertävät peridiolit, vanhemmiten ne muuttuvat tummanruskeisksi ja niiden sisällyksestä tulee itiöitä ja itiöemä hajoaa levittäen itiöt. == Levinneisyys ja kasvupaikka == Harvinaisena Suomessa hiekkaisilla, kuivilla mäntykankailla. Hernekuukunen muodostaa männyn kanssa sienijuuren. == Käyttö == Sientä on joskus käytetty muinoin lankojen värjäyksessä ja siitä tulee ruskeita värisävyjä. Hernekuukusella värjättiin villakankaita Ranskassa ja Italiassa 1600-1700-luvuilla. == Kuvia == Tiedosto:Pisolithus 02.jpg Tiedosto:Pisolithus 01.jpg Tiedosto:Pisolithus 03.jpg Tiedosto:Pisolithus 04.jpg Tiedosto:Pisolithus 05.jpg Tiedosto:2009-07-01 Pisolithus arrhizus cropped.jpg Tiedosto:Pisolithus arrhizus CZ.jpg Tiedosto:Pisolithus arrhizus.jpg Tiedosto:Pisolithus arrhizus 98622.jpg Tiedosto:Purchatnica piaskowa DSCF2044 edited.JPG Tiedosto:Purchatnica piaskowa DSCF2044.JPG Tiedosto:Purchatnica piaskowa DSCF2046.JPG Tiedosto:Purchatnica piaskowa DSCF2050 copy edited.JPG Tiedosto:Purchatnica piaskowa DSCF2050 edited.JPG Tiedosto:Purchatnica piaskowa DSCF2054 edited copy.JPG Tiedosto:Purchatnica piaskowa DSCF2055.JPG Tiedosto:Purchatnica piaskowa DSCF2055 edited.JPG Tiedosto:Purchatnica piaskowa DSCF2056.JPG Tiedosto:Purchatnica piaskowa DSCF2058.JPG Tiedosto:Purchatnica piaskowa DSCF2059.JPG Tiedosto:Purchatnica piaskowa DSCF2059 edited.JPG Tiedosto:Purchatnica piaskowa DSCF2059 edited copy.JPG == Aiheesta muualla == * Coloria.net: Värjäys: Sienet Ja Käävät * Coloria.net: Värjäys: Pisolithus Kuukunen * Hattis harrastaa: Ihmeellinen hernekuukunen Pisolithus arrhizus == Lähteet == Luokka:Boletales
Robert Couturier

Robert Couturier (2. toukokuuta 1905 – 1. lokakuuta 2008) oli ranskalainen kuvanveistäjä. Hänen tuotantoaan on esitelty laajasti eri puolilla maailmaa; sitä on muun muassa Pariisissa, Madridissa, Jerusalemissa, Bostonissa, Havannassa ja Rio de Janeirossa. Ennen toista maailmansotaa Couturier aloitti yhteistyön Aristide Maillol'n ja Émile Aillaud'n kanssa. Vapauduttuaan sotavankeudesta hän sai nimityksen professoriksi. 1950-luvun alussa hänen työtään esiteltiin Venetsian ja São Paulon biennaaleissa. Näyttelyitä pidettiin myöhemmin muun muassa Musée Rodinissa. Couturier oli mukana perustamassa Salon de Maita ja voitti vuonna 1966 Wildestein-palkinnon. Hän eli 103-vuotiaaksi. == Aiheesta muualla == * Encyclopedie audiovisuelle de l'art contemporain Luokka:Ranskalaiset kuvanveistäjät Luokka:Vuonna 1905 syntyneet Luokka:Vuonna 2008 kuolleet
Hiekkajalkakuukunen

Hiekkajalkakuukunen (Tulostoma brumale) on pallomainen kellanvalkea ja vanhemmiten vaalea kuukuslaji. Se viihtyy kalkkipitoisessa hiekassa ja kalkkikivikallioilla. Laji kasvaa harvinaisena Lounais-Suomen kalkkimailla. == Lähteet == Luokka:Agaricaceae
Ripsimaatähti

Ripsimaatähti (Geastrum fimbriatum) on maatähtien sukuun kuuluva sienilaji. Sen itiöemä kehittyy maan alla ja nousee sitten pinnalle. Itiöemä on aluksi pallomainen ja muuttuu myöhemmin tähtimäiseksi. Väriltään se on vaalea tai ruskea ja leveydeltään 4–8 senttimetriä. Sileän itiöpallon leveys on 1,5–3 senttimetriä ja itiöpöly on harmaanruskeaa. Suomessa ripsimaatähteä tavataan harvinaisena Etelä- ja Keski-Suomen havu- ja lehtimetsissä. Se on kalkinsuosija. Sienen kasvuaika on heinäkuusta lokakuuhun, mutta edellisvuoden itiöemien jäänteitä voi nähdä keväällä. Laji on luokiteltu Suomessa elinvoimaiseksi. == Lähteet == == Aiheesta muualla == * Laji.fi: Ripsimaatähti (Geastrum fimbriatum) Luokka:Maatähdet
Keltajänönmukula

Keltajänönmukula (Rhizopogon luteolus) on pallomainen, maan alta pinnalle nouseva jänönmukuloihin kuuluva sienilaji. Sieni on kellanruskea ja kyhmyinen. Sienen pinnalla on kosketettaessa tummuvia ruskeita rihmastojänteitä. Malto haisee valkosipulilta. Sieni kasvaa havumetsissä mäntyjen alla melko yleisenä. Sieni on tunnettu aikaisemmin nimillä ”kellertävä jäniksentryffeli” ja ”kellertävä jänönmukula”. == Lähteet == == Aiheesta muualla == * Laji.fi: Keltajänönmukula (Rhizopogon luteolus) Luokka:Boletales
Diogenes Foinikialainen

Diogenes Foinikialainen () (500-luku) oli antiikin kreikkalainen Platonin Akatemiaan kuulunut filosofi. Hänet tunnetaan lähes pelkästään siitä, että AgathiasAgathias: Historiae 2.30.3–31.4. mainitsee hänet yhtenä niistä seitsemästä tunnetusta filosofista, jotka vaikuttivat Akatemiassa sen viimeisinä vuosina. Diogenes oli syntyisin Foinikiasta, ja näin useimpien muiden tuon ajan Akatemian johtohenkilöiden tapaan kotoisin Lähi-idästä. Diogenes oli yksi niistä filosofeista, jotka siirtyivät Akatemian vuonna 529 tapahtuneen sulkemisen jälkeen joksikin aikaa Persiaan, Sassanidien valtakuntaan, ja veivät mukanaan suuren joukon kreikkalaisen filosofian teoksia, jotka näin päätyivät ennen pitkää käännetyiksi syyrian, heprean, arabian ja persian kielille. Filosofit palasivat myöhemmin takaisin länteen, mutta heidän vaiheistaan sen jälkeen ei ole tietoa. == Lähteet == Luokka:Antiikin kreikkalaiset filosofit Luokka:Uusplatonistit